b'\n_START_ARTICLE_\nKampung Dengir\n_START_SECTION_\nSejarah\n_START_PARAGRAPH_\nSemasa zaman penjajahan Jepun, ketua kampung Dengir yang bernama Husain Abdullah telah dibunuh kejam oleh tentera Jepun bersama-sama lima orang yang lain, iaitu seorang penggawa, Wan Embong Wan Zainal, dan lima rakannya, iaitu Ketua Kampung Lepan Kejur, Kasim Abdul Samad, Ketua Kampung Bekok, Othman Mamat, Ketua Kampung Teluk, Ismail Ahmad dan Imam Surau Kampung Teluk yang dikenali sebagai Yatim Ahmad._NEWLINE_Selepas dibunuh, mayat mereka telah dihumban ke dalam satu lubang di Kampung Kijang, Pantai Semut Api, Kota Bahru, Kelantan. Menurut saksi, keenam-enam pejuang itu telah ditembak oleh tentera Jepun setelah mereka memprotes usaha tentera Jepun untuk membawa penduduk Besut ke Burma untuk membina landasan keretapi.\n_START_SECTION_\nPoskod\n_START_PARAGRAPH_\nPoskod yang digunakan di Kampung Dengir, Jerteh, Terengganu adalah 22000.'